**Ügy típusa:** adók módjára behajtandó köztartozások

**Jogszabály:** azadóhatóság által foganatosítandó végrehajtási eljárásokról szóló 2017. évi CLIII. törvény 105. § (1) bekezdés a) pontja, 24. §

**Fontos tudnivalók:**

Az önkormányzati adóhatóság törvényben meghatározott esetekben más szerv, hatóság által vecsési lakóhellyel vagy tartózkodási hellyel rendelkező magánszemélynek megállapított fizetési kötelezettséget hajt be az önkéntes teljesítés elmaradása miatt.

Az önkormányzati adóhatóság fizetési felhívásban tájékoztatja az adók módjára behajtandó köztartozás kötelezettjét a kimutatás megérkezését követően és egyben felhívja az önkéntes teljesítésre. A tartozás megfizetésének elmaradása esetén megindul a végrehajtási eljárás.

Az adók módjára behajtandó köztartozások végrehajtása minden esetben hivatalból indul. Az adózó jogsértés esetén végrehajtási kifogással élhet az adott végrehajtási cselekmény ellen a tudomására jutásától számított 15 napon belül. A végrehajtási kifogásban meg kell jelölni a sérelmezett intézkedést és azt, hogy a végrehajtási cselekmény megsemmisítését vagy megváltoztatását milyen okból kívánja. Az elkésett, a nem a jogosulttól származó, valamint az intézkedés megsemmisítésének vagy megváltoztatásának okát nem tartalmazó végrehajtási kifogást az adóhatóságnak vissza kell utasítania.

Az ügyintézés jogszabályi határidőhöz nem köthető, elévülési időig folyamatosan kötelessége az önkormányzati adóhatóságnak a tartozás beszedése.

**Ügyintézés helye:** Polgármesteri Hivatal Adó Osztály földszint 2. szoba

**Ügyintéző neve, elérhetőségei:**

Varasdi Anikó

tel.: 352-000, fax: 555-269, ado@vecses.hu